钦定古今图书集成/明伦汇编/闺媛典/第369卷 > 朱道诚妻王氏
## 钦定古今图书集成/明伦汇编/闺媛典/第369卷 > 朱道诚妻王氏

按《闻见近录》：金州推官母王氏，朱道诚之妻也，日诵
十句《观音心咒》。时年四十九，病笃，家人方治后事，王
氏恍然见青衣人曰：“尔平生持《观音心咒》，但复少十
九字，增之当益寿。”王曰：“我不识字，奈何？”青衣曰：“随声
诵记之。”乃曰：“天罗神，地罗神，心离难，难离身，一切灾
殃化为尘。”久之而醒，疾亦寻愈，后年至七十九。